Obavijest o testiranju kandidata prijavljenih na javni natječaj za prijam u državnu službu na radno mjesto državnoodvjetnički savjetnik na neodređeno vrijeme u Općinskom državnom odvjetništvu u Vukovaru

REPUBLIKA HRVATSKA  
OPĆINSKO DRŽAVNO ODVJETNIŠTVO U VUKOVARU

Na temelju članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17, 89/19; u daljnjem tekstu: Uredba), te sukladno javnom natječaju objavljenom u Narodnim novinama broj 125/2023 od 27. listopada 2023., na web stranicama Ministarstva pravosuđa i uprave Republike Hrvatske [www.mpu.hr](http://www.mpu.hr/), Državnog odvjetništva Republike Hrvatske [www.dorh.hr](http://www.dorh.hr/) i Hrvatskog zavoda za zapošljavanje [www.hzz.hr](http://www.hzz.hr/), za prijam državnoodvjetničkog savjetnika - 1 izvršitelja/ice na neodređeno vrijeme, oglašava se sljedeća

OBAVIJEST KANDIDATIMA

I. Testiranje kandidata koji su podnijeli pravodobne i potpune prijave te ispunjavaju propisane uvjete za radno mjesto državnoodvjetničkog savjetnika - 1 izvršitelja/ice, održat će se

u Općinskom državnom odvjetništvu u Vukovaru, Andrije Hebranga 2, Vukovar,

1. prosinca 2023. s početkom u 9,00 sati.

II. Testiranju mogu pristupiti samo osobe koje se imaju smatrati kandidatima sukladno članku 10. Uredbe.

III. Testiranju mogu pristupiti oni kandidati koji pravovremeno dođu u zakazani dan i vrijeme iz točke I. ove obavijesti te dokažu svoj identitet važećom identifikacijskom ispravom.

Za vrijeme pisanog dijela testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima, koristiti se zakonima, drugom literaturom i bilješkama te koristiti mobitel ili druga komunikacijska sredstva.

Zbog povrede navedenih pravila kandidat će biti udaljen s provjere znanja, dok postignuti rezultat, Komisija za provedbu javnog natječaja (u daljnjem tekstu: Komisija), neće priznati niti ocijeniti.

IV. Nakon provedbe pisanog dijela testiranja, na razgovor s Komisijom bit će pozvani oni kandidati koji su zadovoljili na provjeri znanja, sposobnosti i vještina u pisanom dijelu testiranja, a sve sukladno članku 13. Uredbe.

Raspored održavanja razgovora s Komisijom bit će utvrđen po završetku pisanog dijela testiranja, o čemu će kandidati biti obaviješteni.

Razgovor s Komisijom bit će proveden i vrednovan sukladno članku 14. Uredbe.

V. Kandidat koji nije pristupio testiranju više se ne smatra kandidatom u postupku.

VI. Sadržaj i način testiranja kandidata za radno mjesto i pravni izvori za pripremu kandidata za testiranje objavljeni su na web stranici Državnog odvjetništva Republike Hrvatske, istovremeno s objavom javnog natječaja.

VII. Čelniku tijela Komisija dostavlja izvješće o provedenom postupku koje potpisuju svi članovi Komisije.

VIII. Izabranom kandidatu/kandidatkinji dostavlja se obavijest o izboru, kako bi se sukladno odredbi članka 122. stavak 3. Zakona o državnom odvjetništvu (Narodne novine, broj 67/18, 21/22) mogao podnijeti zahtjev za provedbu temeljne sigurnosne provjere nadležnoj sigurnosno-obavještajnoj agenciji, te radi dostave uvjerenja o zdravstvenoj sposobnosti za obavljanje poslova radnog mjesta i uvjerenja nadležnog suda da se protiv njega ne vodi kazneni postupak.

IX. Nakon dostave navedenih uvjerenja te rezultata provjere, čelnik tijela donosi rješenje o prijmu u državnu službu na neodređeno vrijeme izabranih kandidata/kandidatkinja, koje se dostavlja kandidatima javnom objavom na web stranici Ministarstva pravosuđa i uprave Republike Hrvatske.

KOMISIJA ZA PROVEDBU JAVNOG NATJEČAJA